Wolfgang Pichler

Wolfgang Pichler (født 23. januar 1955 i Ruhpolding) er en tysk trener i skiskyting og langrenn.

Han var tidligere trener for Magdalena Forsberg, som blant annet vant flere VM-titler og vant verdenscupen sammenlagt seks ganger. 

Han ble senere hovedtrener for Sveriges landslag, og opplevde sin største suksess under OL 2006 i Torino. Her tok Anna Carin Olofsson først sølv på jaktstarten, før hun på skiskytternes siste konkurransedag ble olympisk mester i fellesstart. Dermed tok hun Sveriges første gull i skiskyting siden Klas Lestander vant tidenes første olympiske øvelse i skiskyting, under OL 1960 i Squaw Valley. 

Under VM 2007 i Antholz vant det svenske laget gullmedalje i mixed stafett (2 x 6 km + 2 x 7,5 km).  

Siden 2004 har Pichler også trent den tyske langrennsløperen Evi Sachenbacher-Stehle.

Tyske trenere
Langrennstrenere
Skiskyttertrenere
Personer fra Landkreis Traunstein
Fødsler i 1955